समय पर करें सारा काम पूरा : डीएसई
जिलाशिक्षक अधीक्षक ने प्रखंड शिक्षा प्रसार पदाधिकारी के साथक्षसाथ सभी बीपीओ और बीआरपी-सीआरपी के साथ बैठक कर विभिन्न कार्यक्रमों की अद्यतन स्थिति की जानकारी प्राप्त की। डीएसई ने पदाधिकारियों को कार्यक्रमों को गति प्रदान करने के साथ-साथ एक समय सीमा के अंदर उसे पूरा करने का निर्देश दिया। डीएसई ने वर्ग 1 से 8 तक के छात्राें को मूल्यांकन किए जाने के साथ ही हर माह के अंतिम शनिवार को एसएमसी की बैठक किए जाने का निर्देश दिया। बैठक में वैसे पंचायतों को चिह्नित करने का निर्देश दिया गया जहां ड्रॉप आउट बच्चों की संख्या जीरो हो। खाली पड़े भवनों की उपयोगिता, बेंच डेस्क क्रय की उपयोगिता के साथ ही विद्यालय से बाहर छात्रों की सूची भी उपलब्ध कराने को कहा गया। विद्युतीकरण की स्थिति के अलावा जनसंवाद के लंबित मामलों के निष्पादन करने के निर्देश के साथ मुख्यमंत्री जनसंवाद के मामलों की जानकारी ली गई। पोशाक की उपयोगिता, प्रमाणपत्र, मुख्यमंत्री विद्या लक्ष्मी योजना तथा एपीएल छात्रों की संख्या उपलब्ध कराने का निर्देश दिया गया।
बैठक में एडीपीओ संजय कापरी के अलावा बीईईओ अरविंदा कुमारी, सुनेश्वर चौधरी, जवाहर प्रसाद तथा बीआरपी सीआरपी मौजूद थे।
hin_Deva hin_Deva awa_Deva